Zebra/Grafia B - Biquipedia, a enziclopedia libre

# Zebra/Grafia B

### De Biquipedia

| Iste articlo ye escrito con una grafía alternatiba esperimental propuesta por bels biquipedistas aintro d'o Biquiproyeuto:Grafía. Puede beyer-se a bersión escrita con as nomas de Uesca aquí.

Zebras
Equus quagga chapmanii, zebras de Chapman.
Estato de conserbazión

Seguro.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Perissodactyla
Familia: | Equidae
Chenero: | Equus
Subchenero: | Hippotigris

Especies

- Equus zebra
- Equus hartmannae
- Equus quagga
- Equus grevyi

Esta fuella ye escrita en ansotano.

As zebras ó cebras (G.U.: zebras) estan un grupo parafiletico drento d'o genero Equus, que más responde pa una denominacion popular pa una série d'espécies d'este genero que no pa un grupo evolutivo (eufiletico) definíu. Á penar d'ixo, bi'stan toda una série d'autores que las considéran como subgenero, lo cual ne claman Hippotigris.

A zebra de Grevy bi'estió uno d'os primeros linages alpartaus d'o genero Equus.

A denominacion zebra ye más referida pa os equidos que tienen rayas que no pa otra cosa. Os estudios geneticos d'as diferents espécies d'estos animales bi-demostron que no bi'stá más vinculo entre ellas que con os cavallos ó burros. O nombre d'as zebras lis-ne dión os navegantes portugueses que primero bi-plegon pa Africa, basando-se de raso en l'aspeto fesico d'aquelos animales que primero vion, que bi'stávan más parexíu con as enzebras que ellos conoxivan d'Ibéria que con denguna cosa más.

As zebras se conoz que estan encá hoy unos d'os equidos más antiguos, más que más a zebra de Grevy, e que os atros bi'salion dêspués á partir d'ancestros comuns con cavallos e someros. A carateristica más rolliguera que bi-cale referir d'as zebras no son que as rayas suyas, que s'alçan como churrumallos por todo o suyo cuerpo. Estan animales d'as grandes planas d'Africa porque dice que se extinguion d'a resta d'os continentes. Viven en rebanyos onde que o más grande capino ye un macho que ye l'unico en aparexar-se. En tiempos de secada bellos grupos s'ajuntan pa emprender migracions que á ormino concíden parcialment con las d'atros animales d'a sabana, como os nyus, pa buscar-se çonas onde que bi'stase hierba más verde.

En o sieglo XIX bi'tenion una gran fama en as sociedaz colonials europeyas os animales exoticos domesticaus como éste.

As zebras son grandes corredoras, e quando se véyen preseguidas de cerca pueden fer maniobras en zica-zaca pa escapar-se. As luitas d'entre os machos se fan á muesadas e coces.

Se conoz que as zebras son faciles de domesticar, e especialmente porque bellas d'as espécies son resistentes á la picada d'os inseutos e á determinadas malotías que éstos trasmíten, estion apreciadas por os mainates colonialistas d'o sieglo XIX en Africa, que bi'veyon una oportunidat pa aprofechar-las como animals de carega e d'abrêïos onde que as mulas e cavallos no bi'stion negocio. A frebera d'este aspeuto estió tan importante que bi'llegon á haver zebras que tiravan de carruages en as carreras de Londres, por exemplo.

## [Editar] Espécies e sozespécies

- Zebra d'as planas ó comun; Equus quagga.
  - Quagga; Equus quagga quagga.
  - Zebra de Burchell; Equus quagga burchellii, antes más clamada Equus burchellii.
  - Zebra de Grant; Equus quagga boehmi.
  - Zebra de Selous; Equus quagga borensis.
  - Zebra de Chapman; Equus quagga chapmanii.
  - Zebra de Crawshay; Equus quagga crawshayi.
- Zebra de montanya; Equus zebra.
- Zebra de Hartmann; Equus hartmannae.
- Zebra de Grevy; Equus grevyi.

## [Editar] Enrastres externos

| Se véigan as imágens de Commons sobre zebras.

- (en) Fotos de zebras, ilustracions e feitos divertíus
- (en) Zebra en a enciclopédia Encarta
- (en) A moda decimononica d'amontar zebras e meter-les abríos

Retrieved from "http://an.wikipedia.org../../../z/e/b/Zebra_Grafia_B_d506.html"

Categorías: Articlos con grafía menos combenzional | Articlos en ansotano

##### Views

- Articlo
- Descusión
- Current revision

##### Rechirar